Решение на Съда (осми състав) от 8 май 2025 г. (преюдициални запитвания от Juzgado de Primera Instancia no 8 de La Coruña - Испания) – Abanca Corporación Bancaria SA/WE (C-6/24), VX (C-231/24)
(Съединени дела C-6/241 и C-231/242 Abanca Corporación Bancaria (Клауза за предсрочна изискуемост)
(Преюдициално запитване — Защита на потребителите — Договори за потребителски кредити — Директива 93/13/ЕИО — Неравноправни клаузи в потребителските договори — Член 3, параграф 1 — Клауза за предсрочна изискуемост — Съдебен контрол — Липса на национална правна уредба на клаузата за предсрочна изискуемост — Критерии за преценка на неравноправния характер)
Език на производството: испански
Запитваща юрисдикция
Juzgado de Primera Instancia no 8 de La Coruña
Страни в главното производство
Ищец: Abanca Corporación Bancaria SA
Ответници: WE (C-6/24), VX (C-231/24)
Диспозитив
Член 3, параграф 1 от Директива 93/13/ЕИО на Съвета от 5 април 1993 година относно неравноправните клаузи в потребителските договори
трябва да се тълкува в смисъл, че:
за целите на преценката на евентуалния неравноправен характер на клауза за предсрочна изискуемост, съдържаща се в договор за потребителски кредит, може да се вземе предвид това, че тази клауза позволява на потребителя да избегне предсрочната изискуемост на кредита или да преустанови действието ѝ, без да е необходимо тази възможност да е предвидена в разпоредба на националното право, приложима конкретно към договорите за потребителски кредит.
Член 3, параграф 1 от Директива 93/13
трябва да се тълкува в смисъл, че:
за целите на преценката на евентуалния неравноправен характер на клауза за предсрочна изискуемост националната юрисдикция трябва да провери дали средствата, позволяващи на потребителя да избегне предсрочната изискуемост на кредита или да преустанови действието ѝ, са подходящи и ефикасни, като вземе предвид по-специално това дали предоставеният му срок за извършване на поисканото плащане на дължимите суми по остатъка на кредита е фактически достатъчен. В това отношение наличието на разпоредби в националната правна уредба, предвиждащи в рамките на сходни договорни правоотношения подобен срок в полза на кредитополучателя, е особено релевантно.
____________
1 ОВ C, C/2024/3889
1 ОВ C, C/2024/3898